Ενδιαφέρον παρουσιάζουν τα στοιχεία από τα exit poll για το πως ψήφισαν στις εθνικές εκλογές, οι νέοι ηλικίας από 17 έως 24 ετών, οι ψηφοφόροι άνω των 55 ετών, οι δημόσιοι υπάλληλοι και οι ελεύθεροι επαγγελματίες.

Νέοι 17-24 ετών

Σύμφωνα με τα exit poll, οι νέοι έδωσαν 29,7% στη Νέα Δημοκρατία, 33,8% στον ΣΥΡΙΖΑ, 4,2% στο ΚΙΝΑΛ.

Το ΚΚΕ ψήφισε το 5,5% των νεολαίων, ενώ τη Χρυσή Αυγή το 5,7%, η οποία το 2015 είχε πάρει 11% σε αυτή την ηλικιακή ομάδα.

Ψηφοφόροι άνω των 55 ετών

Η Νέα Δημοκρατία διατηρεί την πρωτιά με 44,3% και ακολουθεί ο ΣΥΡΙΖΑ με 28,2%. Το ΚΙΝΑΛ βρίσκεται στη 3η θέση με 9,1%, το ΚΚΕ με 6,8%, η Ελληνική Λύση με 3%, ενώ σε πολύ χαμηλά ποσοστά είναι η Χρυσή Αυγή με 2,5% και το ΜέΡΑ25 με 2,1%.

Μισθωτοί του Δημοσίου

Ο ΣΥΡΙΖΑ ανέρχεται σε ποσοστό 34,1%%, ακολουθεί η Νέα Δημοκρατία με 32%.

Τρίτο το ΚΙΝΑΛ με 7,1%, το ΚΚΕ με 5,3%, η Χρυσή Αυγή με 4,3%, το ΜεΡΑ25 με 3,5% και η Ελληνική Λύση με 4,6%.

Ελεύθεροι επαγγελματίες

Στους ελεύθερους επαγγελματίες η επικράτηση της ΝΔ ήταν σαρωτική, με σχεδόν έναν στους δύο 44,6% να επιλέγει το γαλάζιο ψηφοδέλτιο και το 24,5% να επιλέγει τον ΣΥΡΙΖΑ.

Σύμφωνα με τη Singular Logic, οι ψηφοφόροι χωρίζονται σε τρεις κύριες ηλικιακές ομάδες: Αυτές των 17-34, 35-54 και 54+.

Στην ηλιακή ομάδα 17-34 ο ΣΥΡΙΖΑ έρχεται πρώτος με 36,8% και ακολουθεί η Νέα Δημοκρατία με 30,6%. Ακολουθεί η ΜέΡΑ25 με 6%, το ΚΙΝΑΛ με 5,7%, το ΚΚΕ με 5,6%, η Χρυσή Αυγή με 4,7%, η Ελληνική Λύση με 3,2%.

Στις ηλικίες 35-54 πρώτη έρχεται η Νέα Δημοκρατία με 40,8%, ο ΣΥΡΙΖΑ με 29,5%, το ΚΙΝΑΛ με 7,3%, το ΚΚΕ και η Ελληνική Λύση με 4,4%, η ΜέΡΑ25 με 3,9%, η Χρυσή Αυγή με 3,2%.

Στις ηλικίες 55+ η Νέα Δημοκρατία προηγείται με 43,2%, ο ΣΥΡΙΖΑ με 30,8%, το ΚΙΝΑΛ με 10,4%, το ΚΚΕ με 6%, η Ελληνική Λύση με 3,3%, η Χρυσή Αυγή με 1,8%, η ΜέΡΑ 25 με 1,7%.